  Наталья Тетерина Балезино ёросысь Юлия Шмелёвалы но Вероника Ардашевалы «Элькуновидение-2018» вожвылъяськонэ пыриськыны быдэстоно кырӟанзылэн авторез Галины Сысоева ӵектӥз. Со сярысь ивортодэтъя «Удмуртия» агентстволы дуэтын одӥгез кырӟась Юлия Шмелёва вераз. Солэн кылъёсызъя, крезьгурчи «Яратон» ужзэ нимысьтыз удмурт кырӟанъя «Элькуновидение» конкурслы гожтӥз. Кырӟасьёсты шедьтыса, Галина Сысоева соослы кырӟанзэ быдэстыны дэмлаз. Та ӵектонэз Юлия Шмелёва суро мылкыдын пумитаз. Зэм, потэ улонын мар ке но выльзэ, тунсыкозэ, но нош ик малпаськод, сомында уж, сомында кулэ луоз лэсьтыны, постановкаен вырыны. Но мыным со кельше. Мон школаын дышетӥсь-радъясь луыса ужай, соин но дыр, яратӥсько кыӵе ке выль идеяос малпаны Юлия Шмелёва, «Элькуновидение» пыриськисьКырӟась верамъя, туннэ нуналлы номерзылэн идеяез дась ни. Та дыре дуэт возьма конкурслэсь быръён люкетсэ, куке тодмо луоз, ортчизы-а соос финалэ. Собере Юлия Шмелёва но Вероника Ардашева «Элькуновиденилы» эшшо но шаплы дасяськыны кутскозы. Мон малпасько, котьку идея кулэ луыны. Куке ми кырӟанлэн текстэныз тодматским, мон отысь валтӥсь кылзэ шедьтӥ но со пала вань номерез берыктыны малпай. Кыӵе со ключевой кыл, тӥ адӟоды. <...> Валамон, ёросэз умоен возьматэммы потэ. Ваньзэ, мар милесьтым кулэ, ми лэсьтӥськом: ветлӥськом вокалъя дышетӥсь доры, кудӥз милемыз тупатъя; хореографлэсь кенеш басьтӥськом. Шумпотымон, командамы вань шуыса, команда ӧй луысал ке, мон ӧй но дӥсьтысал дыр Юлия Шмелёва, «Элькуновидение» пыриськисьПусъём, Юлия Шмелёва но Вероника Ардашева ог-огзэсты кемалась тодо ни, но дуэтын кырӟамазы ог 10 аръем вис луиз, малы ке шуоно туэ гужемозь Вероника Ардашева Челябинскын улӥз. Та дыре кырӟась дораз бертыса, клубын чеберлыко кивалтӥсь луыса ужа. Юлия Шмелёва туннэ нуналозь ассэ лулчеберет, дышетон но журналистика удысъёсын эскериз, али со ёрос газетын корреспондент луыса ужа, нош кырӟанэн ваньмон дыръяз выре. Юлия Шмелёва жаляса вера, ачиз удмурт ке но, анай кылзэ туж умой уг тоды, но удмурт кырӟанъёсты быдэстыны туж яратэ. Соос пыр выль удмурт кылъёс йырам кылё, шуэ кырӟась. Мынам песянайёсы удмурт кылын вераськизы, нош анай-атайёсы – ӧз ни, малы ке шуоно соку удмуртъёсты, соослэсь акцентсэс серем каризы. Соин ик мон трос кылъёс уг тодӥськы. Та кырӟанэз мон нырысетӥ удмуртсэ уг кырӟаськы. Тани дышетӥсько кырӟанэз, мыным валэкто, кызьы со берытске, кылъёс мынам йырам кылё Юлия Шмелёва, «Элькуновидение» пыриськисьВатсалом, «Элькуновидение» вожвылъяськон сярысь но конкурсэ пыриськыны мылкыд карисьёс сярысь татысь лыдӟыны луэ. Тегъёс: Лулчеберет Балезино Удмуртия кырӟан Элькуновидение  